*Gradonačelnik*

KLASA:550-01/19-01/1

URBROJ:2196/01-3-19-4

Vukovar, 15. veljače 2019.

Na temelju članka 47. stavka ­­­­­­­3. točke 30. Statuta Grada Vukovara ("Službeni vjesnik“ Grada Vukovara br. 4/09, 7/11, 4/12, 7/13, 7/15, 1/18 i 2/18 – pročišćeni tekst), Gradonačelnik Grada Vukovara dana 15. veljače 2019. godine donosi

**ODLUKU**

**o osnivanju Vijeća za prevenciju u Gradu Vukovaru**

**Članak 1.**

Ovom odlukom osniva se Vijeće za prevenciju u Gradu Vukovaru (u nastavku teksta: Vijeće) te se uređuje njegov sastav, djelokrug i način rada.

Vijeće se osniva u cilju razvoja prevencije kriminaliteta i poboljšanja kvalitete života na području Grada Vukovara te radi veće sigurnosti građana i građanki, materijalnih dobara i zajednice u cjelini.

**Članak 2.**

Vijeće ima 5 članova i članica.

Predsjednika/cu, zamjenika/cu predsjednika/ce i ostale članove Vijeća bira i razrješuje Gradonačelnik.

**Članak 3.**

Za pripremu ili obavljanje pojedinih poslova iz svojega djelokruga Vijeće može osnivati stručne skupine kao privremena ili stalna tijela Vijeća.

**Članak 4.**

Vijeće ima za cilj razvoj prevencije kriminaliteta i poboljšanja kvalitete života na području Grada Vukovara, te na većoj sigurnosti građana i građanki, materijalnih dobara i zajednice u cjelini.

**Članak 5.**

Vijeće radi na sjednicama, a o radu sjednice vodi se zapisnik kojega potpisuje predsjednik/ca i zapisničar/ka.

**Članak 6.**

Vijeće donosi odluke natpolovičnom većinom glasova svih članova/ica, ukoliko je na sjednici nazočna većina članova/ica.

**Članak 7.**

Administrativne poslove za Vijeće za prevenciju obavljat će Upravni odjel za kulturu, obrazovanje, sport, branitelje, socijalnu politiku i civilno društvo.

**Članak 8.**

Vijeće može donijeti Poslovnik o radu Vijeća.

**Članak 9.**

Ova odluka stupa na snagu danom donošenja.

GRADONAČELNIK

 *Ivan Penava, prof.*